Oficiālais Vēstnesis L 187 , 26/07/2003 Lpp. 0011 - 0015



Komisijas Regula (EK) Nr. 1334/2003 (2003. gada 25. jūlijs), ar kuru groza nosacījumus, ar kādiem atļauj izmantot vairākas barības piedevas, kas pieder mikroelementu grupai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 1756/2002 [2], un jo īpaši tās 3., 9.d. un 9.e. pantu, tā kā: (1) Saskaņā ar Direktīvu 70/524/EEK, ievērojot konkrētus nosacījumus, ar Regulām (EK) Nr. 2316/98 [3], (EK) Nr. 639/1999 [4], (EK) Nr. 2293/1999 [5], (EK) Nr. 2200/2001 [6] un (EK) Nr. 871/2003 [7] ir atļautas vairākas piedevas, kas pieder mikroelementu grupai. (2) Ievērojot zinātnes un tehnikas atziņu attīstību, ir pārskatīts mikroemlementu maksimālais saturs barībā, lai nodrošinātu Direktīvas 70/524/EEK 3.a pantā paredzēto atļaujas nosacījumu optimālu piemērošanu. (3) Ņemot vērā pašreizējās zinātnes un tehnikas atziņas, var secināt, ka jāsamazina saskaņā ar Direktīvu 70/524/EEK atļautais maksimālais dzelzs, kobalta, vara, mangāna un cinka saturs barībā, lai labāk izpildītu prasības, kas noteiktas minētās direktīvas 3.a panta a) un b) punktā, jo īpaši, lai respektētu dzīvnieku uztura vajadzības, uzlabotu dzīvnieku audzēšanu un arī pēc iespējas samazinātu kaitīgo ietekmi, ko dažu mikroelementu pašreizējais līmenis atstāj uz cilvēku veselību un vidi. (4) Atļautais maksimālais mikroelementu saturs barībā jāaprēķina, ņemot vērā ne tikai dzīvnieku fizioloģiskās prasības, bet arī citus aspektus, tādus kā caurmēra ēdienkartes prasības un prasību mainīgums, nepieciešamība respektēt lielāko daļu dzīvnieku populāciju locekļu vajadzības un iespējami neefektīvā uzturvielu izmantošana. (5) Dzīvnieku ēdināšanas zinātniskā komiteja (SCAN) atzinumu par vara un cinka izmantošanu barībā sniegusi attiecīgi 2003. gada 19. februārī un 2003. gada 14. martā. SCAN secina, ka šo mikroelementu pašreizējais maksimālais pieļaujamais daudzums, kas atļauts barībā, vairumā gadījumos ir lielāks nekā vajadzīgs, kas attiecas uz šo piedevu ietekmi, un iesaka samazināt šos daudzumus, lai tos pielāgotu dzīvnieku fizioloģiskajām prasībām. (6) Saskaņā ar pašreizējām zinātnes un tehnikas atziņām, sevišķi par dzelzi barībā, zīdītājām sivēnmātēm dzelzs jāuzņem 7 līdz 16 mg/kg dienā vai 21 mg uz kilogramu ķermeņa svara pieaugumu, lai saglabātu pietiekamu hemoglobīna koncentrāciju. Sivēnmātes piens satur tikai vidēji 1 mg dzelzs litrā. Tādējādi cūkām, kuras saņem tikai pienu, strauji attīstās anēmija. Tādēļ, ja zīdīšanas laikā sivēnus baro tikai ar pienu, sivēniem jādod dzelzs ar papildbarību, kurā ir augsts šī elementa saturs. (7) Ir lietderīgi paredzēt sešu mēnešu pārejas laiku jauno prasību īstenošanai un deviņu mēnešu pārejas laiku to esošo barības krājumu iznīcināšanai, kas marķēti saskaņā ar iepriekšējiem nosacījumiem, kuri noteikti saskaņā ar Direktīvu 70/524/EEK. (8) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Ar šo nosacījumus, ar kādiem atļauj piedevas E1 dzelzs - Fe, E3 kobalts - Co, E4 varš - Cu, E5 mangāns - Mn un E6 cinks - Zn, kas pieder grupai "Mikroelementi" [8], aizstāj ar piedevām, kuras izklāstītas še pielikumā saskaņā ar Direktīvu 70/524/EEK. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 26. janvāra. Tomēr tos esošos barību krājumus, kas marķēti saskaņā ar iepriekšējiem nosacījumiem, kuri noteikti saskaņā ar Direktīvu 70/524/EEK, drīkst izmantot pārejas laikā, kas beidzas 2004. gada 26. aprīlī. Šī regula ir saistoša un tieši piemērojama visās dalībvalstīs. Briselē, 2003. gada 25. jūlijā Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 265, 3.10.2002., 1. lpp. [3] OV L 289, 28.10.1998., 4. lpp. [4] OV L 82, 26.3.1999., 6. lpp. [5] OV L 284, 6.11.1999., 1. lpp. [6] OV L 299, 15.11.2001., 1. lpp. [7] OV L 125, 21.5.2003., 3. lpp. [8] Atļauto piedevu, tostarp mikroelementu, saraksts ir publicēts OV C 329/1, 31.12.2002., kurā grozījumi izdarīti ar Regulu (EK) Nr. 871/2003 (L 123, 21.5.2003., 3. lpp.). -------------------------------------------------- PIELIKUMS EEK Nr. | Elements | Piedeva | Ķīmiskā formula un apraksts | Maksimālais elementa saturs mg/kg kompleksās barības vai mg/dienā | Citi noteikumi | Atļaujas termiņš | Mikroelementi E1 | Dzelzs – Fe | Dzelzs (II) karbonāts | FeCO3 | Aitas: 500 (kopā) mg/kg kompleksās barības Lolojumdzīvnieki: 1 250 (kopā) mg/kg kompleksās barības Sivēni līdz nedēļas vecumam pirms atšķiršanas: 250 mg dienā Citas sugas: 750 (kopā) mg/kg kompleksās barības | | Beztermiņa | Dzelzs (II) hlorīda tetrahidrāts | FeCl2·4H2O | | Dzelzs (III) hlorīda heksahidrāts | FeCl3·6H2O | | Dzelzs (II) citrāta heksahidrāts | Fe3(C6H5O7)2·6H2O | | Dzelzs (II) fumarāts | FeC4H2O4 | | Dzelzs (II) laktāta trihidrāts | Fe(C3H5O3)2·3H2O | | Dzelzs (III) oksīds | Fe2O3 | | Dzelzs (II) sulfāta monohidrāts | FeSO4H2O | | Dzelzs (II) sulfāta heptahidrāts | FeSO47H2O | | Aminoskābju dzelzs helāta hidrāts | Fe(x)1-3·nH2O (x = anjons no jebkuras aminoskābes, kas iegūta no hidrolizēta sojas proteīna). Molekulmasa nepārsniedz 1 500 | | E3 | Kobalts – Co | Kobalta (II) acetāta tetrahidrāts | Co(CH3COO)2·4H2O | 2 (kopā) | - | Beztermiņa | Kobalta (II) bāziskā karbonāta monohidrāts | 2CoCO3·3Co(OH)2·H2O | Kobalta (II) hlorīda heksahidrāts | CoCl2·6H2O | Kobalta (II) sulfāta heptahidrāts | CoSO47H2O | Kobalta (II) sulfāta monohidrāts | CoSO4·H2O | Kobalta (II) nitrāta heksahidrāts | Co(NO3)2·6H2O | E4 | Varš – Cu | Vara acetāta monohidrāts | Cu(CH3COO)2·H2O | Cūkas sivēni līdz 12 nedēļām: 170 (kopā)pārējās cūkas: 25 (kopā)Liellopi 1)liellopi pirms atgremošanas:piena aizstājējbarība: 15 (kopā)cita kompleksā barība: 15 (kopā)2)citi liellopi: 35 (kopā)Aitas: 15 (kopā) Zivis: 25 (kopā) Vēžveidīgie: 50 (kopā) Citas sugas: 25 (kopā) | Marķējumā un pavaddokumentos iekļauj šādus paziņojumus: attiecībā uz aitām:ja vara saturs barībā pārsniedz 10 mg/kg: "vara saturs šajā barībā konkrētu šķirņu aitām var izraisīt saindēšanos"attiecībā uz liellopiem pēc atgremošanas sākuma:ja vara saturs barībā ir mazāks par 20 mg/kg: "vara saturs šajā barībā var izraisīt vara deficītu liellopiem, kuri ganās ganībās ar augstu molibdēna vai sēra saturu" | Beztermiņa | Vara bāziskā karbonāta monohidrāts | CuCO3·Cu(OH)2·H2O | 31.3.2004. attiecībā uz vara lizīna sulfātu | Vara (II) hlorīda dihidrāts | CuCl2·2H2O | Vara metionāts | Cu(C5H10N02S)2 | Vara (II) oksīds | CuO | Vara sulfāta pentahidrāts | CuSO4·5H2O | Aminoskābju vara helāta hidrāts X X | Cu (x)1-3·nH2O | Vara lizīna sulfāts | Cu(C6H13N2O2)2·SO4 | E5 | Mangāns – Mn | Mangāna karbonāts | MnCO3 | Zivis: 100 (kopā) Citas sugas: 150 (kopā) | - | Beztermiņa | Mangāna hlorīda tetrahidrāts | MnCl2·4H2O | Mangāna hidrogēnfosfāta trihidrāts | ΜnΗΡΟ4·3Η2Ο | Mangāna (II) oksīds | MnO | Mangāna (III) oksīds | Mn2O3 | Mangāna sulfāta tetrahidrāts | MnSO4·4H2O | Mangāna sulfāta monohidrāts | MnSO4·H2O | Aminoskābju mangāna helāta hidrāts | Mn (x)1-3·nH2O (x = anjons no jebkuras aminoskābes, kas iegūta no hidrolizēta sojas proteīna). Molekulmasa nepārsniedz 1 500 | Mangāna (II) oksomanganāts (IV) | MnO Mn2O3 | E6 | Cinks – Zn | Cinka laktāta trihidrāts | Zn(C3H5O3)2·3H2O | Lolojumdzīvnieki: 250 (kopā) Zivis: 200 (kopā) Piena aizstājējbarība: 200 (kopā) Citas sugas: 150 (kopā) | - | Beztermiņa | Cinka acetāta dihidrāts | Zn(CH3COO)2·2H2O | Cinka karbonāts | ZnCO3 | Cinka hlorīda monohidrāts | ZnCl2·H2O | Cinka oksīds | ZnOMaksimālais svina saturs: 600 mg/kg. | Cinka sulfāta heptahidrāts | ZnSO4·7H2O | Cinka sulfāta monohidrāts | ZnSO4·H2O | Aminoskābju cinka helāta hidrāts | Zn (x)1-3·nH2O (x = anjons no jebkuras aminoskābes, kas iegūta no hidrolizēta sojas proteīna). Molekulmasa nepārsniedz 1 500 | --------------------------------------------------